
E L Ő T E R J E S Z T É S

Sülysáp Város Önkormányzata Képviselő-testületének
2017. október 26-án tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2017. (X. 26.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.
Határidő: azonnal

Felelős: polgármester

Sülysáp, 2017. október 19.

Horinka László s.k.


polgármester
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2017. szeptember 21-ei ülése óta 9 képviselő-testületi döntés végrehajtási határideje járt le az alábbiak szerint:
	Határozat száma
	Határozat kelte
	Döntés
	Határidő
	Állapot

	87/2017
	2017-05-25
	Játszóterek felújítása, szabványosítása
	2017-09-31
	1. ütem végrehajtva

	104/2017
	2017-06-22
	Mezőgazdasági területek haszonbérleti szerződésének meghosszabbítása
	2017-10-02
	végrehajtva

	127/2017
	2017-08-24
	Sápi temető tulajdonviszonyainak rendezése, sülyi temető vízellátására javaslat
	2017-10-26
	tulajdonrendezésre az intézkedés megkezdődött, vízellátásról előterjesztés készült

	131/2017
	2017-08-24
	Településrendezési eszközök felülvizsgálata – önkormányzati állásfoglalás elfogadása és annak véleményezési eljárásra való kiküldése
	2017-09-30
	végrehajtva

	134/2017
	2017-08-24
	ClearConcept Kft. vételi ajánlata a gazdasági terület 0406/42 hrsz.-ú ingatlanára - szerződéskötés
	2017-09-01
	végrehajtva

	134/2017
	2017-08-24
	Döntés a helyi autóbuszos személyszállítási közszolgáltatás jövőbeni ellátásáról - szerződéskötés
	2017-10-01
	végrehajtva

	149/2017
	2017-09-21
	Településrendezési eszközök felülvizsgálata ügyében eltérő vélemények egyeztető tárgyalása jegyzőkönyvének elfogadása és kiküldése
	2017-09-30
	végrehajtva

	151/2017
	2017-09-21
	Döntés az Útépítések Sülysápon tárgyú közbeszerzési eljárás eredményéről (1. részajánlat) szerződéskötés
	2017-10-02
	végrehajtva

	152/2017
	2017-09-21
	Döntés az Útépítések Sülysápon tárgyú közbeszerzési eljárás eredményéről (2. részajánlat) - szerződéskötés
	2017-10-02
	végrehajtva


II. Tájékoztató az előző ülés óta történt fontosabb eseményekről
· Szeptember 20-án Képviselő-testületi döntés alapján adásvételi szerződést írtunk alá a 0406/42 hrsz.-ú ingatlanra vonatkozóan, Gárgyán Zsolttal, a ClearConcept Kft. képviselőjével.
· Szeptember 23-án a Pávakör által tartott szüreti bálon képviseltem az önkormányzatot.

· Szeptember 25-én a Sülysápi Szent István Általános Iskola Egészség- és Sporthetén vettem részt egy délelőtti programon, ahol Fekete Krisztina válogatott röplabdázó előadását is meghallgattam.

· Szeptember 26-án kötöttük meg az adásvételi szerződést a rendőrség részére megvásárolt autóra.
· Szintén szeptember 26-án a Szent István Általános Iskola Egészség- és Sporthetének keretében tanár-diák focimeccsen a tanárokat erősítettem.
· Szeptember 28-án Közbiztonsági Egyeztető Fórumara került sor, ahol a nagykátai rendőrkapitány a közbiztonság helyzetéről nyújtott tájékoztatást a Sülysápi Rendőrőrs illetékességi területén működő önkormányzatok, iskolák, családsegítő szolgálatok és egyházi vezetők részére.

· Szeptember 30-án a Sülysápi szüreti és gazdanap keretében Czerván György államtitkár úrral, országgyűlési képviselővel ünnepélyesen átadtuk a sápi templomhoz vezető megújult útszakaszt és az új burkolt parkolót.

· Október 1-jén az Idősek Világnapja alkalmából szervezett városi rendezvényen köszöntöttem a meghívásunkat elfogadó sülysápiakat. 

· Szeptember utolsó hetében minden sülysápi általános iskolás diák megkapta az ingyenes helyi járatra érvényes negyedéves bérletet, valamint az önkormányzati támogatás igényléséhez szükséges nyomtatványt, meghatalmazást és tájékoztató levelet.
· Október 6-án Szegedi Miklóssal aláírtuk a Kossuth Lajos utca 204. szám alatti ingatlanra vonatkozó adásvételi szerződést. A vevő a vételárat egyösszegben fizette ki. 

· Október 10-én tárgyalásokat folytattam a Béke utca és a patak között  kialakítandó tömbfeltáró út 31-es felőli első szakaszának tulajdonosával. Jelezte, hogy mivel a telekalakítás során kialakult telekméret mintegy 400 m2-rel meghaladja a megállapodott, képviselő-testületi határozatban is rögzített területet, a vételár felülvizsgálatát kéri, ennek keretében további 2 millió forinttal kívánja növelni – a véleményem szerint eddig is magasnak mondható – 6 milliós vételárat, amiben egy telek is benne van az út mellett.

· Október 15-én a sülysápi Baptista Közösség városi szintű hálaadó ünnepi istentiszteletet tartott a Wass Albert Művelődési Központban, amin családi elfoglaltságaim miatt személyesen nem tudtam jelen lenni, alpolgármester úr képviselte az önkormányzatot. 

Sülysáp, 2017. október 19.


Horinka László s.k.

